เซี่ยงไฮ้คอมโพสิตปิดบวก 10.80 จุด หลังแบงก์ชาติจีนอัดฉีดเงินเข้าระบบ
เซี่ยงไฮ้คอมโพสิตปิดบวก 10.80 จุด หลังแบงก์ชาติจีนอัดฉีดเงินเข้าระบบ
24 มี.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้  โดยดัชนีเซี่ยงไฮ้คอมโพสิตบวก 10.80 จุด หรือ 0.33% ปิดที่ 3,261.61 จุด ปรับตัวสูงขึ้น ภายหลังจากที่ธนาคารกลางจีนได้อัดฉีดเงินเข้าสู่ระบบการเงินในวันนี้
ธนาคารกลางจีนได้อัดฉีดเงินเข้าสู่ระบบการเงินในวันนี้ ผ่านการดำเนินงานทางตลาดเงิน (Open Market Operations) หรือ OMO
ธนาคารกลางจีนได้อัดฉีดเงิน 8 หมื่นล้านหยวน (ประมาณ 1.16 หมื่นล้านดอลลาร์) ผ่านทางข้อตกลงซื้อคืนธบัตรโดยมีสัญญาขายคืน (reverse repo) ซึ่งเป็นกระบวนการที่ธนาคารกลางเข้าซื้อหลักทรัพย์จากธนาคารพาณิชย์ด้วยข้อตกลงที่จะขายคืนในอนาคต